#

# ประกาศกระทรวงการคลัง

# ว่าด้วยการแต่งตั้งเจ้าพนักงาน (ฉบับที่ 60)

## เรื่อง แต่งตั้งเจ้าพนักงานประเมินตามประมวลรัษฎากร

 อาศัยอำนาจตามความในมาตรา 4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติ
แก้ไขเพิ่มเติมประมวลรัษฎากร (ฉบับที่ 20) พ.ศ. 2513 รัฐมนตรีว่าการกระทรวงการคลัง ประกาศแต่งตั้ง
เจ้าพนักงานประเมินตามประมวลรัษฎากร ดังต่อไปนี้

 ข้อ ๑ ให้เจ้าหน้าที่ หรือพนักงานดังต่อไปนี้ เป็นเจ้าพนักงานประเมินตามมาตรา 16
แห่งประมวลรัษฎากร เฉพาะการดำเนินการที่เกี่ยวข้องกับการจัดทำ ส่งมอบ และเก็บรักษาใบกำกับ
ภาษีอิเล็กทรอนิกส์ผ่านระบบ e-Tax Invoice by Email

 (1) เจ้าหน้าที่ของสำนักงานพัฒนาธุรกรรมทางอิเล็กทรอนิกส์ (องค์การมหาชน) ที่ได้รับมอบหมายจากสำนักงานพัฒนาธุรกรรมทางอิเล็กทรอนิกส์ (องค์การมหาชน)

 (2) พนักงานของบริษัทหรือห้างหุ้นส่วนนิติบุคคล ที่ได้รับมอบหมายจากสำนักงานพัฒนาธุรกรรมทางอิเล็กทรอนิกส์ (องค์การมหาชน)

 (3) เจ้าหน้าที่ของสำนักงานรัฐบาลอิเล็กทรอนิกส์ (องค์การมหาชน) ที่ได้รับมอบหมายจากสำนักงานรัฐบาลอิเล็กทรอนิกส์ (องค์การมหาชน)

 ข้อ 2 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไป

 ประกาศ ณ วันที่ 22 มีนาคม พ.ศ. ๒๕60

 อภิศักดิ์ ตันติวรวงศ์

 (นายอภิศักดิ์ ตันติวรวงศ์)

 รัฐมนตรีว่าการกระทรวงการคลัง